《山中何所有 其四》
宋代·于石

鹰犬饱粱肉，饥人厌粥糜。墙屋被文绣，民有号寒儿。

禽兽被人被，土木衣人衣。俗偷或过侈，民穷易为非。

君子固有守，岂若世所为。富贵苟可得，贫贱终莫移。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。